बकरीद पर फीरोजाबाद में महापुरुषों की प्रतिमाएं कपड़े से ढंकी

लखनऊ। आमतौर पर त्‍योहारों पर महापुरुषों की प्रतिमाओं को सम्‍मान दिया जाता है लेकिन शुक्रवार को बकरीद के मौके पर फीरोजाबाद में सभी प्रतिमाओं को ढक दिया गया। खबरों के अनुसार फीरोजाबाद में स्‍वामी विवेकानंद के अलावा, पद्म भूषण दादा बनारसीदास को प्रशासन ने ढक दिया।

बताया जा रहा है कि बकरीद के मौके पर यहां एक नई परंपरा की शुरुआत करते हुए प्रशासन ने सभी महापुरुषों की प्रतिमाओं को ढक दिया। हालांकि, जिलाअधिकारी पिछले दस दिनों से कह रहे थे कि ऐसा कुछ भी नहीं होगा। लेकिन ईद के दिन म‍स्जिद के स्थित गांधी पार्क पर लगाई गई स्‍वामी विवेकानंद की प्रतिमा को शुक्रवार को ढक दिया गया।

जब इस बात की खबर भाजपा विधायक मनीष असीजा को मिली तो उन्‍होंने कलेक्‍टर विजय करन और एसपी पियूष श्रीवास्‍तव के सामने आपत्ति दर्ज करवाई लेकिन उन्‍होंने पूरे मामले से पल्‍ला झाड़ लिया।

मालूम हो कि सात वर्ष पहले भी गांधी पार्क चौराहे पर स्‍वामी विवेकानंद की प्रतिमा को ईद पर ढकवा दिया गया था लेकिन बाद में वरिष्‍ठ पत्रकार प्रेम नारायाण के विरोध के चलते प्रशासन ने घुटने टेके थे।

Posted By:

नईदुनिया ई-पेपर पढ़ने के लिए यहाँ क्लिक करे

नईदुनिया ई-पेपर पढ़ने के लिए यहाँ क्लिक करे

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस